  Виталий Пронин 1-тӥ-3-тӥ куарусёнэ Ижын 5-тӥзэ ни радъяськоз «Лыдӟиськы, Ижкар!» фестиваль. Аслэсьтыз ужрадъёссэ дасяз «Удмурт дунне» газет но. «Лыдӟиськы, Ижкар!» фестиваль туэ вуттоз совето вакытъёсы - соку Россиын уло вал дуннеысь тужгес но лыдӟиськись адямиос.«Лыдӟиськы, Ижкар!» фестиваль туэ вуттоз совето вакытъёсы - соку Россиын уло вал дуннеысь тужгес но лыдӟиськись адямиос. Ӵошен ми тодамы ваём со вакытысь яратоно книгаосты, лисъялом тужгес но лыдӟымон журналъёсты, черодын сылом дефицит книгаослы. Одӥгъёссэ дунын басьтыны луоз, мукетъёссэ - талонэн. Татчы вуозы Москваысь но шаерысьтымы 20-лэсь уно книга поттӥсьёс.Фестивальлэн нырысетӥ нуналаз ик калык пумиськоз шаерысьтымы 3 тодмо литераторъёсын - Вячеслав Ар-Сергиен, Сергей Гулинэн но Сергей Жилинэн. Ваньзы соос пӧртэмесь, но огазея одӥгез - удмурт шаер но одӥг вакыт.- Вордӥськем палъёстэ, солэсь историзэ уд яратӥськы ке, озьыен, тон уд яратӥськы астэ, - вера Сергей Жилин. - Но историез но историлы дышетыны, мон понна, пӧртэм верамъёс. Та сярысь ик верало мынам кылбуръёсы, киноосы, очеркъёсы.Сергей Гулин но шаер сярысь туж лэчыт кылбуръёс гожъя: политикае но зымылэ.Фестивальлэн дуно куноосыз - ӟуч писательёс - Александр Кабаков но Владимир Сотников. 2011-тӥ арын Александр Кабаков Евгений Попов журналистэн ӵош гожтӥз «Аксёнов» тодэ ваёнъёссэ. Отын тодмо писатель Василий Аксёнов лыдӟисьёслы выль сямен усьтӥське. Александр Кабаковлэн мукетаз романаз - «Всё поправимо» - одӥг адямилэн сюресэз пыр возьматэмын быдэс поколенилэн улонэз: Сталин вакытысь пичи дыр, тузӥ «оттепель» дыръя быдэ вуон но 90-тӥ аръёсы пересьмон. Та книга пусъемын «Большая книга» но Аполлон Григорьев нимо премиосын.Владимир Сотников тросгес гожъяське нылпиос понна. «Чёрный котёнок», «Мой первый детектив», «Детский клуб приключений» - оглом гожтӥз 30 пала повестьёс. Лыдӟисез со бордаз кыске приключениосыныз, чебер кылыныз. Вань суредъёсыз мылкыдъёс бордысь кылдо кадь. 0+Мария Векшина   Теги: кытынкумар  